LidanRubinov/Halacha-QA huggingface dataset:
שאלה: נטילת ידיים פעמיים: לכת"ר אדם ששהה בבית הכסא ובדעתו לאכול לחם, האם צריך ליטול ידיו פעם אחת ולברך "אשר יצר" ו"על נטילת ידיים" לפני המוציא, או שעליו ליטול פעם אחת ולברך אשר יצר ואח"כ ליטול פעם שנייה ולברך על נטילת ידיים ולאכול לחם.
תשובה: לכתחילה צריך ליטול פעמיים. פעם ראשונה שטיפה ללא כל לברך אשר יצר ואחר כך ליטול בכלי ולברך אשר יצר. (שו"ע קסה,א) ובדיעבד יכול ליטול פעם אחת לאוכל ולאחר אכילת כזית יברך אשר יצר (ילקו"י שם)
שאלה: תבשיל מיום טוב לשבת: לכבוד הרב יש לי שאלה לגבי יום טוב שחל השנה. ראש השנה יוצא חמישי ושישי השאלה היא אם הכנתי את כל התבשיל מערב יום טוב לשבת והכנסתי אותו למקרר אבל התבשיל לח אז ביום שישי אני יכול להוציא את התבשיל מהמקרר ולשים על הפלטה או שזה אותו דין כמו ביום שבת שאסור לחמם לח ואני אצטרך לבשל ביום טוב שני ולעשות עירוב בערב יום טוב ראשון? אם הרב יכול לכוון אותי אני אשמח.
תשובה: בכול מקרה תעשה עירוב תבשילין. מותר לחמם אוכל על הפלטה ביום טוב, אבל הכנה לחג דורשת שיהיה עירוב תבשילין. וגם עבור הוספת מים המיחם ביום טוב עבור שבת.
שאלה: נותן טעם בשמן לפי שיטת הטורי זהב: הטורי זהב סובר שרכיב לא כשר שנותן טעם אינו בטל בשישים בגלל חשיבותו. והט"ז מסייג שהדבר נאמר רק כאשר מדובר ברכיב שנותן טעם בצורה מובהקת. האם לשמן בימינו יש דין של נותן טעם מובהק או נותן טעם עדין?
תשובה: ב"ה שלו-ם וברכה הכל תלוי בכמות השמן בתערובת וחוזק טעמו (ph) ככל שה(ph) יותר נמוך הטעם יותר חומצי. שנה טובה ומתוקה הרב חגי בר גיורא
שאלה: נפילת התפילין עם הבית: נפלו לי התפילין עם הבית מה לעשות?
תשובה: לשואל, כוונתך כנראה שהתפילין נפלו עם ה'בית' מפלסטיק שבו מניחים אותן בנרתיק. כאשר התפילין נפלו כשהן גלויות - נוהגים לצום במידת האפשר, ואילו כשהן עם הנרתיק נוהגים לתת סכום מועט לצדקה (משנה ברורה סי' מ ס"ק ג). מסתבר שנפילה בתוך בתי הפלסטיק דינה כנפילה בתוך הנרתיק, ולא הוזכרו במשנה ברורה כי לא היו בימיו (עיין מ"ב סי' כח סק"ט), וכן כתב בספר 'מאיר עוז' (חלק ב עמ' תשיא). העיקר הוא לבדוק מה גרם לכך ולהיזהר להבא. במיוחד המקרה נפוץ אצל נערים בגיל מצוות, שעדיין לא מיומנים בגלגול הרצועות. לכן, עד לרכישת המיומנות הזו כדאי להקפיד לגלגל את הרצועות מעל שולחן.
שאלה: לחתוך נייר בראש השנה: האם מותר לחתוך נייר טואלט בחג ראש השנה? ובשבת?
תשובה: חל איסור לחתוך נייר לצורך שירותים. וכאשר לא הכינו מותר לקרוע בשינוי משום כבוד הבריות.
שאלה: הדלקתי נרות לפני צאת שבת: בטעות חיללתי את השבת והדלקתי נרות 10 דקות לפני יציאת שבת. מה לעשות?
תשובה: קבלי על עצמך להתחזק בשמירת שבת. וללמוד הלכות שבת - שיעור שבועי וה' יצליח דרכך.
שאלה: תוכנת מחשב שמועילה גם למחשב השני: יש ברשותי 2 מחשבים בבית, רכשתי רישיון הגנה עבור אחד המחשבים אולם גיליתי כי הסיסמא טובה גם עבור המחשב השני, האם עליי לשלם עבור הרישיון של המחשב השני?
תשובה: תלוי בתנאי החברה ממנה רכשת. למשל חברת מיקרוסופט נותנת הרשאה לשלושה מחשבים בבית.
שאלה: מניקה ביום כיפור: לכבוד הרב ביום הכיפורים הקרוב בני הקטן יהיה בן חודשיים, ובני הגדול בן שנה וחצי. בני הקטן ניזון מהנקה בלבד. מנסיוני עם הבן הגדול, אחרי שהוספתי לו מטרנה פעם אחת, החלב הלך ופחת, ונאלצתי להפסיק את ההנקה בשלב מוקדם יחסית. כמובן, אשתדל לנוח בצום, אך לא סביר שאצליח לנוח הרבה, כי עליי לשמור גם על הבן הגדול. אינני רוצה להגיע למצב שאני נאלצת להוסיף מזון במקום הנקה. כיצד עליי לנהוג?
תשובה: הנקה עדיפה ע"פ מזון אחר. אם לתינוק אין די חלב מותר לך לשתות. שתי הרב בערב יום כיפור, הימצאי במקום ממוזג, וכשתרגישי שלתינוק חסר חלב תשתי משקה מזין (כגון: מיץ ענבים) בכפית בזו אחר זו.
שאלה: קרן השתלמות ללא פיקוח הלכתי: האם אפשר להשקיע בכל מוצר פיננסי (קרנות השתלמות וכדומה) שיש לו היתר עיסקא או שחייבים לעשות את זה רק עם אלו שיש להם פיקוח הלכתי?
תשובה: אפשר להשקיע במי שיש לו היתר עיסקא. אמנם ברור שבמקום שיש פיקוח הוא עדיף כי יתכן ויש פרטים שלא ידועים לך ויש בהם חשש איסור, אבל זהו הידור ולא חובה.
שאלה: שתי שאלות בעניין כשרות המטבח: 1. כיצד מכשירים כוסות פורצלן (כפי הנראה הן חדשות, אך לא ארוזות) שניקנו עבורנו כמתנה בתאילנד? 2. אינני דתית אך אני מנסה לנהל מטבח כשר בביתי החדש. אנו צמחוניים ועל כן כל כלי המטבח חלביים. שאלתי היא כיצד יש לנהוג במזון (צמחוני) שבושל במטבח לא כשר. האימהות שלי ושל בן זוגי מבשלות מאכלים בכלים המשמשים גם לבשר וגם לחלב. כיצד ניתן "להביא אוכל מאמא" מבלי לפגוע בכשרות המטבח שלנו, ומבלי לפגוע ברגשות האמהות. האם יש לחמם ולאכול בכלים נפרדים? תודות מקרב לב
תשובה: ב"ה לך. שמחתי לקבל את מכתבך, לראות כמה את רוצה לעשות טוב, כמה את משתדלת, אף שאת נאלצת להתמודד עם מציאויות לא פשוטות, את עושה כל מה שאת יכולה, ממש כל הכבוד. ברשותך אעבור לשאלותיך אחת לאחת בעזרת ה'. 1. כלים חדשים שנקנו בתאילנד, באופן פשוט לא השתמשו בהם מעולם, ולכן בעקרון לא צריך להכשיר אותם אלא רק עדיף להטביל במקווה כלים, כמו רוב כלי האוכל שקונים מגויים. פשוט לשטוף היטב עם סבון, ולאחר מיכן להטביל אותם בלי ברכה. 2. לגבי אוכל מההורים, הואיל ולא ברור אם האוכל הזה כשר, אי אפשר לחמם אותו בכלים שלכם בלי לפגוע בהם, ולכן אם אפשר, עדיף כמובן לא לאכול אותו, שכן לא ברור שהוא כשר, ופשוט לא לגלות להורים שאתם לא אוכלים, ואם הקשר טוב, אפשר להסביר להורים בעדינות ולנסות לעשות שינויים קלים, כדי שגם האוכל אצל ההורים יהיה כשר. אשמח להיות בקשר ולעזור עוד בכל מה שאוכל. הרב יצחק גרינבלט.
שאלה: ריבוי טעויות בקריאת התורה: לרב במקום מגוריי וכמובן בישיבה התרגלתי לשמוע את הקריאה מבעלי קריאה מדקדקים. כעת, לרוב יוצא לי (מחוסר ברירה) להתפלל בבית כנסת שבו פעמים רבות בעל הקורא כאילו לא מכין את הקריאה לשבת. לא מחלק נכון את הפסוקים, טועה בביטוי המילים (למשל הוא היא כשהכתיב לא כמו הקרי) וכולי. הדבר פשוט גורם לי כאב לב ובושה. ממש תחושה נוראה עד שאינני יכול להקשיב מהביזיון של התורה. האם מותר לי ללמוד בזמן הזה, אם לא לצאת מבית הכנסת (לא בהפגנתיות כמובן)?
תשובה: תציע את עצמך כבעל קורא
שאלה: המשך תרומות ומעשרות: אצלי בבית כמו שציינתי לא עושים תרו"מ, וששאלתי אותך שלחתי את האתר שלכם וראיתי שיש את המטבע שצריך לקנות, וזה דבר קצת מסובך.בדר"כ הפירות וירקות שבבית שלי הם מהשוק לא גידול ביתי.אני לא בן 18 כך שאני לא יכול לקנות את המטבע באתר, אז מה אני צריך להימנע מלאכול פירות וירקות? השאלה נשאלה בהמשך לשאלה "תרומות ומעשרות למילקשייק"
תשובה: וברכת ד' תשתדל לשכנע את ההורים לקנות רק בחנויות שיש פקוח של מועצה דתית. ואם הם יעשו כן, לא תצטרך לעשות דבר נוסף. אם הם קונים בכל דוכן בשוק, כדאי שתרכוש מנוי למעשר שני (40 ש"ח), לא משנה גילך. ומכל מה שתאכל תשאיר 1  ועוד קצת, ועל זה תאמר את הנוסח שתקבל, ותוכל לאכול ללא בעיות. אם יש לך בעיות גם לגבי 40 ש"ח, תגיד להם שיפנו אלי. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: רשיון לתוכנת הפעלה: א.ישנה מציאות שמערכת הפעלה ווינדוס מגיעה עם מחשב נייד מותקן מראש וכביכול לפי מה שהבנתי השימוש במערכת הזאת (או בחלק מן המקרים) מיועדת לשימוש רק במחשב זה (מבחינת החברה),מבחינה טכנית אם יש לאדם דיסק התקנה של המערכת ההפעלה הוא יכול להשתמש כמדומני ברשיון להפעיל מערכת זאת במקום על המחשב הנייד,על מחשב אחר. האם מותר לעשות כן? (מבחינה מעשית אין כל הבדל בין השירותים שניתנים,אלא שזו כביכול הגבלה של החברה) ב.ללא קשר לשאלה זו,רשיון להפעלת מערכת ההפעלה מיועד למחשב אחד,ומי שמעוניין להתקינה על יותר ממחשב אחד יכול לרכוש עוד רשיון.אולם האם מותר להתקין את מערכת ההפעלה על שני מחשבים ולא להשתמש בהם במקביל? לכאורה ניתן לומר שאין הבדל,שהרי יכולתי להסיר ממחשב אחד ולהתקין במחשב אחר וכך הלאה כל פעם וזה חוקי,אלא שזה לא פרקטי,האם הגבלת החברה על הרשיון למחשב אחד שייכת גם אם לא משתמשים בהם במקביל?!
תשובה: ככל הידוע לי חברת מיקרוסופט מרשה להתקין מערכת הפעלה שנרכשה על שלושה מחשבים. לגבי מחשב שהגיע עם מערכת הפעלה - אם כוונתך שהתוכנה צרובה במחשב בגלל הסכם שקיים בין חברת המחשבים למיקרוסופט, כפי שיש בד"כ בחברת "לנובו", הרשאה זו ניתנת למחשב זה בלבד, וגם אינה באה עם דיסק מצורף ולכן גם אין אפשרות להעתיק למחשב נוסף, אולם אם רכשת בנפרד את התוכנה כמובן תוכל להעתיקה לשלושה מחשבים כמופיע בהסכם עימם.
שאלה: איסור לזרוק לחם: לכבוד הרב שליט"א בקשר לזריקת לחם לפח. בהרבה מקומות אני רואה בצידי הרחובות ערמות של לחם שאנשים "השאירו לציפורים". הלחם מתגולל ברחובות, אנשים דורכים עליו ואין שום זכר לציפורים שבאות לאכול אותו ובטח שלא לסיים את הכמות הגדולה הזאת. הלחם הזה לא מכובד אלא רק מבוזה. לאור זאת לא יותר כדאי לשים את הלחם בתוך שקית ישירות בפח? השאלה נשאלה בהמשך לשאלה "איסור לזרוק לחם"
תשובה: גם לי יש שאלות: מדוע קונים לחם יותר מהצורך ואח"כ זורקים אותו? מדוע לא מנצלים את שאריות הלחם להכנת מזון מתאים במקום לזרקו?
שאלה: שער אישה לאחר החתונה: למי מותר לראות את השער של האישה לאחר החתונה?
תשובה: בעלה.
שאלה: התחלת יום כיפור מוקדם מהרגיל: יש אפשרות לפי היהדות להתחיל את יום הכיפורים כמה שעות לפני כולם, כמובן ללכת לבית כנסת בערב וגם בבוקר למחר ולסיים את יום כיפור כמה שעות לפני כולם?
תשובה: חס וחלילה,מערב עד ערב תשבתו שבתכם. חל איסור לסיים הצום לפני הזמן, וגם להתחילו לפני הזמן כי יש מצווה לאכול.
שאלה: להתכונן לשנת שמיטה: כבוד הרב ב"ה בשנת תשע"ה תחול שנת שמיטה. אני מורה המלמדת בוטניקה, טיפול וגידול צמחים בבית ספר פסיכיאטרי. השאלה שלי היא, איך עלי לנהוג? ואם אני יכולה להתכונן כבר עכשיו ולהעביר צמחים לאדמה? מהוא התאריך האחרון שאני יכולה להעביר עצים לאדמה?
תשובה: וברכת ד' אפשר לשתול עצים (חשופי שורש, לא מצוי כל כך) עד ט"ו באב תשע"ד, ואם את שותלת בגוש כדאי לגמור שתילה עד כ"ט במנחם אב תשע"ד. אם את מתכוונת לירקות, אפשר לשתול עד כ"ו אלול תשע"ד. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: אבל אינו יכול להתארח?: שמענו כי אבל (ל"ע) בתוך השלושים לאביו או לאימו אינו הולך להתארח בבתי אחרים (שאינם באבלות). האם יש לזה מקור בהלכה או שורש במנהג או בעדות מסויימות? השאלה נשאלה בהמשך לשאלה "השתתפות באירועי חנוכה משפחתיים בשנת אבל"
תשובה: ! הדינים להלן חלים על אבל תוך שנים עשר חודש על אביו ואמו או על שאר קרובים בתוך שלושים יום (כמובן שלא מדובר כאן בזמן השבעה). לפי עיקר הדין: ביקור חברים (לא סעודה) - מותר לכולי עלמא לפי ההלכה ואין שום בעיה. סעודת מרעים - לדעת האשכנזים (רמ"א יו"ד סימן שצ"א ס"ב), אסור להזמין אליו אנשים לסעודה. אם הזמינו אותו יש מתירים (צרור החיים), ויש מי שאוסר (פני ברוך). לדעת הספרדים, מותר ואין הגבלה בסעודת מרעים שאין בה שמחה וכל שכן בביקורי חברים (חיד"א). כל זה לפי עיקר הדין וההלכה אבל יש בזה מנהגים שונים ותברר איך נוהגים במשפחתך. הרב אוריאל מועטי
שאלה: חזן שלא צם ביום הכיפורים: האם מי שלא צם ביום הכיפורים - לפי הוראת רופא, יכול לשמש כשליח ציבור?
תשובה: לא, גם אם הוא חייב לאכול בגלל פיקוח נפש. אם הוא אוכל לשיעורים יש מתירים אך הדבר לא מוסכם.
שאלה: מעשרות באכילה ישירות מהעץ: כשאני אוכל תאנים ישר מהעץ, האם אני חייב בתרומת ומעשרות?
תשובה: וברכת ד' אם אתה אוכל תאנה תאנה, אתה יכול לאכול ללא הפרשה. אבל אם אתה אוסף תאנים ביחד (שני תאנים) חלה חובת הפרשת תרומות ומעשרות, ואין לאכול ללא הפרשת תרו"מ. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: נקיון הבית בשבת וחג: השנה שני ימי ראש השנה חלים סמוך לשבת. קשה שלא לנקות את הבית במשך שלושה ימים. אפשר בבקשה לפרט אם וכיצד מותר לנקות את הבית בשבת ובחג?
תשובה: בימינו שהבתים מרוצפים מותר לטאטא את הריצפה בשבת ויום טוב. לעומת זאת שטיפת הריצפה אסורה, אך כשיש מקום מלוכלך בריצפה אפשר לשפוך עליו מים באופן נקודתי ולגורפם במגב גומי(יש לשים לב שלא כל המגבים הם מגומי ויש כאלו עם ספוג בתחתיתם). הרב מיכאל יומטוביאן
שאלה: שימוש במסננת של מי שאינו שומר כשרות: יש לי אח שאיננו שומר כשרות בעליל. למרות זאת וכדי לקרב ללבות אנו משתדלים להגיע ולאכול שם מדי פעם, כאשר אנו מביאים את הסירים שלנו ואוכלים בחד פעמי ביחד. אתמול אשתי השתמשה במסננת שלו לצורך סינון פסטה שבושלה בסיר שלנו. 1. האם יכולות להתעורר בעיות של כשרות. 2. האם אתם יכולים להפנות אותי למאמר או ספר שיכול לסייע לי לגבש את העיקרון הכללי בהתנהלות כזו (איפה עובר הקו בין קירוב לבבות לשמירה עקרונית על הערכים).
תשובה: ב"ה שלו-ם וברכה בדרך כלל משתמשים במסננת רק לסנן מים מאטריות, ירקות ופירות רטובים או לסנן שמן מצ'יפס לכן אין חשש לאיסור. יש לברר אם סיננו דברים חלביים או בשריים כגון שמן משניצל, אם לא השתמשו אפשר להשתמש לכתחילה לפרווה. אם יש חשש שהשתמשו באיסור אין לסנן דברים חמים. אולם בדיעבד אם המסננת היתה נקי-ה ולא השתמשו בה באיסור ב24 שעות האטריות לא נאסרו. כתיבה וחתימה טובה הרב חגי בר גירא
שאלה: הכשרת סכו"ם מבשרי לחלבי: האם ישנה אפשרות להכשיר סכו"ם בשרי ולהפוך אותו לחלבי וכיצד
תשובה: מעיקר הדין מותר להפוך כלי מבשרי לחלבי וכן להיפך וכך נוהגים הספרדים לכתחילה. אך האשכנזים נהגו לאסור זאת. מסביר המגן אברהם(אורח חיים סימן תקט ס"ק יא) שהטעם הוא שמא לא יהיה לאדם הרבה כלים וישתמש בכלים מועטים על ידי הגעלה מבשרי לחלבי ולהיפך ויבוא לידי שכחה וטעות ולא יזכור האם הכלי חלבי או בשרי ויגיע לידי איסור. מנהג זה כבר נזכר בלבוש- דהיינו שהוא מנהג קדום. במקומות שאין חשש לטעות או שיש צורך להגעיל את הכלי מסיבה אחרת - מותר להפוך לסוג השני. לכן לאשכנזים אין להפוך כלים אלא באחד מהמקרים הבאים: 1. בשעת הדחק כשאין כל ברירה אחרת. 2. כאשר מגעילים את הכלים מחמץ לקראת פסח. 3. כאשר לזמן מה משתמשים בכלי בתורת פרווה ורק לאחר מכן מעבירים אותו לשימוש בסוג השני. 4. כאשר הכלי נאסר משימושו המקורי (נטרף) או כשמטריפים אותו על ידי שפיכת חלבי ובשר עוף (לא בהמה) רותחים. 5. במידה וחלפה שנה שלימה בלי שימוש בכלי. 6. אם קיבלו את הכלי במתנה או שמכרוהו ורוצים לשנותו מייעודו המקורי. הערה: כלי שהכשרתו ע"י ליבון, מותר לשנותו בכל אופן. (למקורות לכל הנ"ל עיין ספר הכשרות) ברכה הרב אלישיב קפקה כולל הלכה 'ישיבת בית אל'
שאלה: מעשר כספים להורים במצוקה כלכלית: אנו שתי אחיות סטודנטיות רווקות המתגוררות בבית הורינו ואנו יודעות שלהורים שלנו יש חובות גדולים מאוד. שתינו מרווחות מעט מאוד וצריכות לממן את לימודינו האקדמים. האם אנו יכולות להפריש תרומות ומעשרות להורים שלנו ללא ידעתם (הרי הכסף הזה חוזר אלינו, לפחות בחלקו- על אוכל חשמל וכו.)? דבר נוסף- אחת מאיתנו היתה שנה שעברה בשירות לאומי ולא הפרישה מעשרות, ונתנה צדקה מידי פעם אך זה לא הגיע לעשירית מהסכום שהרוויחה. האם עליה לתת כיום למרות שהיא משלמת בדוחק את הלימודים?
תשובה: לשואלות, וגמר חתימה טובה! ראשית יש לדעת, שנתינת מעשר כספים איננה חובה מן התורה, ולדעת רבים מן הפוסקים גם איננה חובה מדרבנן, אלא היא מוגדרת כמנהג טוב ומומלץ (פתחי תשובה, יורה דעה סימן שלא אות יב  שו"ת ציץ אליעזר חלק ט סימן א). אמנם יש קיום מצווה מדאורייתא בכל נתינת צדקה, אבל לא נקבעה חובה לתת אחוז מסוים מהרכוש (פרט לחקלאי, בשנים שבהן הוא צריך לתת מעשר עני  אגב, הביטוי שכתבתן 'תרומות ומעשרות' אינו מדויק: תרומה ניתנת מן היבול בלבד והיא לכהנים ולא קשורה לצדקה). לכן אין צורך "להיחנק" כדי לתת את המעשר, ויש מקום לשיקול הדעת כמה לתת על פי אפשרותכן. במצב כלכלי דחוק ניתן גם לסמוך על הדעה שמעשר הכספים מחושב בניכוי הוצאות שוטפות וסבירות שנצרכות לכן (שו"ת ציץ אליעזר חלק י סימן ו  שו"ת יחווה דעת ח"ג סי' עו אות ה'). לגבי נתינת הכסף לבני משפחה שמצבם הכלכלי אינו טוב, הדבר בהחלט מותר ורצוי. כולם מכירים את המשפט "עניי עירך קודמים", אבל מעט מכירים את המשפט שקודם לו בגמרא (בבא מציעא עא,א): "ענייך ועניי עירך - ענייך קודמים", והכוונה לעניי משפחתך (רש"י), וכך נפסק להלכה בהלכות צדקה (שולחן ערוך יורה דעה סימן רנא סעיף ג): "קרובו - צריך להקדימו לכל אדם". העובדה שמקצת מצדקה זו חוזרת עליכן איננה משנה. מכיוון שעדיין אינכן יכולות לפרנס את עצמכן באופן מלא, וההורים קיבלו על עצמם לפרנס אתכן, הם זכאים לצדקה גם עבור זה. לגבי המעשרות שלא הופרשו במלואם בשנה שעברה - כאמור, במצב כלכלי דחוק הדבר מוצדק, ואין צורך להחזיר את ההפרשים משנה שעברה.
שאלה: שלג מול שנים: ישנם 2 מקומות בתנ"ך ששלג ושנים באים יחד בישעיהו - אם יהיו חטאיכם כשנים - כשלג ילבינו במשלי - אשת חיל - לא תירא לביתה משלג, כי כל ביתה לבש שנים. איך מיישבים את הסתירה - שהשלג והשנים הם במשמעות הפוכה בין השניים?
תשובה: לשואל המשמעות הפשוטה של הפסוק במשלי (לא, כא) היא, שאשת החיל אינה יראה מצינת השלג, כי בני ביתה לבושים בגדי שני (צמר משובח הצבוע באדום). ואולי לעיני ישעיהו הנביא ריחף פסוק זה באמרו "אם יהיו חטאיכם כשנים, כשלג ילבינו" (ישעיה א, יח), לאמור, אף אם יטביעו חטאיכם כתמי אודם בכם, מעין "ידיכם דמים מלאו" (שם שם, טו), אם תעשו תשובה ותיטיבו את דרכיכם, יסלח לכם ה' וימחק את עוונותיכם עד שיהיו לבנים כשלג ולא יותירו שום רושם. נאמנה
שאלה: קבלת מילגת לימודים: האם יש מידת חסידות להימנע מלקבל מילגת לימודים אקדמאיים? יש לציין שמדובר במילגה שמאוד תעודד אותי להיכנס ללימודים. ו
תשובה: אין בזה מידת חסידות כי המדינה נותנת מלגה ללימודים שחשובים למדינה כך שאין בזה קבלת מתנת חינם.
שאלה: המשך הדיון על ישעיהו נ"ג: ייחוס המשפט "מי האמין לשמועתינו וזרוע ד על מי נגלתה" לגויים מוקשה משתי סיבות: א. המשפט קוטע את רצף התיאור של הנביא ישעיהו המתחיל בפסוק "הנה ישכיל עבד י' " וממשיך בפסוק "ויעל כיונק לפניו וכשורש מארץ ציה". ב. פרק נ"ג, הכתוב בסגנון של שירה, מתייחס למעלותיו של עבד י והגמול אותו יקבל מ-ד : "לכן אחלק לו ברבים ואת עצומים יחלק שלל". קשה להניח שהנביא ישעיהו ישלב דברי התפעלות של הגויים שחטאו בפגיעה אכזרית ודיכוי של עם ישראל. השאלה נשאלה בהמשך לשאלה "וזרוע ד על מי נגלתה"
תשובה: לשואל אכן כדבריך, אין לומר שהגויים הם אלה שאומרים משפט זה כעת, אלא ישעיה מנבא מה יאמרו הגויים בזמן הגאולה. דווקא פגיעתם האכזרית בעם ישראל תביא אותם להתפעלות יתירה. הלוא היו בטוחים שסופם של ישראל קרב, והנה הם נגאלים וזרוע ה' נגלית עליהם. רבה
שאלה: שמירת נגיעה ברווקות: אני רווק בן 20 עוד מעט 21 ומבין שכדי לבנות קשר אמיתי ונכון עם אשה צריך לשמור נגיעה עד שכל אחד מהבני זוג מפתח ובונה את אישיותו במידה מסוימת כשהוא עוד רווק. יחד עם זאת יש לי כמה התלבטויות: 1:) חיי נישואין, משפחה וילדים הם: א.) יקחו ממני את הזמן לבנות את עצמי יותר ואני לא רוצה להיכנס לקשר שיכול לההרס בגלל שאין לי או לה בשלות מספיקה ב.) יפגעו בלימודים ובקריירה באופן כללי, עקב זה שאני צריך להתחיל לימודים ולהשקיע המון זמן שלא יהיה לי להשקיע באשה. 2:) נניח ויקח כמה שנים טובות ורק אז ארצה אוכל להקים משפחה, עד אז, איך אפשר לשמור נגיעה מנשים אחרי כבר 3 שנים שהצלחתי איך שהוא לשמור? זה לא נהיה יותר קל. האם זה אפשרי שהיהדות והתורה שמטרתה להעניק חיים, מבקשת מכל רווק להתאפק עד החתונה באותו זמן שהרבנים של היום ממליצים שלא להתחתן מוקדם או שהרווק בעצמו מרגיש שיש עוד כמה דברים להספיק לפני שבנאדם אדם מחליט להתמסד לגמרי?
תשובה: : כל עוד שאדם לא בשל הוא אמור להיות עסוק בהתפתחותו האישית ומכוח כך להסיח דעת מהנטיה המינית. אם אדם כבר בשל לחתונה ראוי וצריך להתחתן שהרי טבעי ומתאים שהנטיה להיות עם המין השני יתעורר. גם אם יש משמיות נוספות כגון צבא או לימודים עם זה מעסיק מאד את האדם עד כדי הסחת הדעת יכול לדחות את החתונה. אבל אם לא ראוי להתחתן. להתיר נגיעה זה לא תורם. נפש האדם נמשכת ללא להסתפק בנגיעה. רוצים גם חיבוק ואף יותר מכך. היסורים של האיסור וההתאפקות לא מצתמצמים אם מתירים רק חלק מהאיסור. או שמותר או שאסור.
שאלה: מריחת קרם לאישה (גויה) על ידה בעבודה: אני בחור ששומר תורה ומצוות אך נצטרכתי לעסוק במלאכה בשל הוצאות בעיקר לרפואה ואפילו צברתי חוב. מחמת שאני מתקשה זמן רב במציאת עבודה חשבתי לשקול הצעת עבודה שקיבלתי לא פעם לעבוד בחו ל וזה בגלל שיש לי דרכון אירופאי ואני דובר אנגלית. העניין הוא שהעבודה היא במרכז קניות הומה אדם והתפקיד הוא להציע ולמכור קרמים ומשחות לאנשים וזה גובל בראיה שיחה ומגע לצורך הדגמה. ומאידך, התנאים הם מעולים והשכר גבוה מאוד. רציתי לדעת אם יש היכי תמצי להתיר כזה מצב או שהמצוק העביר אותי על דעתי?
תשובה: מדוע אתה צריך להדגים בעצמך, האם אי אפשר לתת ללקוח למרוח בעצמו?
שאלה: חזרה בתשובה על גניבה: לכבוד הרב! אדם שגנב ממכולת, ורוצה לחזור בתשובה על כך, מה עליו לעשות? האם צריך להחזיר את הכסף וללכת לבקש מחילה מבעל המקום?
תשובה: להחזיר למכולת את הכסף שגנב, ולבקש מחילה מבעל המכולת. וכן להתחרט על מעשהו, להתוודות עליו ולקבל על עצמו לא לשוב ולחטוא בכך. ובימים אלו המסוגלים לתשובה ודאי יקבל הקב"ה את התשובה באהבה ורחמים.
שאלה: שליח ציבור ותוקע בשופר: אם שליח הציבור הוא גם בעל התוקע, האם זה רצויי או שמה מלכתחילה עדיף שיהיו נפרדים?
תשובה: לכתחילה עדיף שיהיה תוקע אחר, במיוחד לצורך התקיעות במוסף, כדי שהש"ץ יוכל לכוון ולא יתבלבל בגלל מחשבות על התקיעות.
שאלה: ברכת המזון הקצרה לגברים לא דתיים: כבוד הרב, ראיתי באתר שיש שעדיף שאשה תברך ברכת מזון קצרה מאשר בכלל לא "בריך רחמנא מרן מלכא דעלמא. מבחינת גברים זה אותו הדבר או שלא לברך ולברך ברכה קצרה זה אותו דבר? יש את אלה שמברכים על הרחמן, זה כשר? השאלה נשאלה בהמשך לשאלה "ברכה מקוצרת לנשים מסורתיות"
תשובה: בימינו אין מקום להבדיל בין גברים לנשים. נשותינו משכילות והן חייבות בברכת המזון מלאה. בעבר היו גם גברים שלא ידעו לברך ולכן היו כאלה שהסתפקו קצרה ביותר "בריך רחמנא.". בימינו אין הצדקה לכך.
שאלה: הכשרת סיר שבושלה בו תולעת: כלי חלבי שבושל בו פסטה ובתוך הפסטה למפרע הסתבר שהייתה תולעת, האם צריך להכשיר את הכלי או שהתולעת בטלה? מראש
תשובה: וברכת ד' אין צורך בהכשרת הכלי. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: לחם מעיסה נוזלית: אני אובחנתי כחולת צליאק. הקמח היחיד שאפשר לברך עליו המוציא הוא קמח שיבולת שועל טהורה מיוחדת (חלק מהדעות הרפואיות פוסלות אפילו קמח זה לחולי צליאק). הקמח הזה שונה מקמח רגיל ומתכון הלחם שלו הוא עיסה נוזלית. א) מותר לברך המוציא אם נאפתה עיסה נוזלית בתנור? 2) מותר לברך המוציא אם אני מכינה עיסה נוזלית בלי שמרים ומטגנת במחבת על האש? מה פירוש שהתוצרת צריכה להיות קשה? כמו "לאפה" זה נקרא ר? ושנה טובה
תשובה: וברכת ד' א. אם נאפית בתנור, בתבנית וכדו', אפשר לברך המוציא. ב. אם העיסה נוזלית ונשפכת על מחבת וכדו' ברכתו מזונות, ובודאי שאם נעשה עם שמן יש לברך מזונות. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: חישוב מעשר כספים לאחר ניקוי ביטוח לאומי: 1. האם מעשר כספים מחושב לפני הפרשת ביטוח לאומי או אחריו? 2. במידה והמעשר הוא מהנטו שלאחר הפרשת ביטוח לאומי- ברצוני לשלם חוב לביטוח לאומי באמצעות סכום הכסף שחסכתי בשירותי הצבאי, ועדיין לא הפרשתי ממנו מעשר. בתקופת הצבא הייתי פטור מת ביטוח לאומי, והחוב הוא מתקופת לימודיי בישיבה לפני השירות. השאלה היא האם אני צריך לחשב את המעשר על סכום הכסף כמות שהוא, בגלל שבתקופה שהשתכרתי אותו לא הייתי מחויב בהפרשת ביטוח לאומי ממנו. או שאני יכול לשלם קודם כול את החוב לביטוח, על אף שהחוב הוא מתקופה קודמת, ורק אז להפריש מעשר מסכום הנטו שיישאר. ושנה טובה.
תשובה: א. מעשר כספים מחושב מהנטו. ב. כיון שהחוב שלך הוא לביטוח לאומי וזה סכום שלא מפרישים ממנו מעשר כספים נראה שאתה יכול לפרוע את החוב ואח"כ מהנותר להפריש מעשר.  עקרונית, במצב בו יש לבחור בין פריעת חוב למעשר כספים פריעת חוב קודמת אף אם לא ישאר לאדם מספיק כסף לאחר ת החוב לתת מעשר כספים
שאלה: איך גורמים להרהורי תורה: איך בדיוק מהרהרים הרהורי קודש, הרהורי תורה?
תשובה: ב"ה לך. שמחתי לקרוא את הרצונות הנפלאים שלך, לרצות להרהר הרהורי קודש, זה ממש רצון נפלא! הלואי שלכל עם ישראל יהיו רצונות נפלאים כל כך. יקירי, חשוב מאוד לדעת שהרהורים הם כלי ביטוי למקום שהאדם נמצא, כפי שכתב רבי צדוק הכהן מלובלין שבמקום ששם המחשבות של האדם, שם האדם נמצא. לכן חשוב מאוד לדעת, שלמרות שאתה זוכה להמון דברים נפלאים, יש דברים שנבנים במשך הזמן, וצריך המון סבלנות עד שהם יגיעו, כאשר תזכה להיות שקוע בתורה, שכל החיים שלך יהיו תורה, גם ההרהורים שלך יהיו בתורה. זה יגיע בעזרת ה', ואתה תצליח, אני מאמין בך, אך דע שזהו תהליך, תהליך שלוקח זמן, וכשמשקיעים נכון התוצאות מגיעות. הרהורי קודש, והרהורי תורה באים כתוצאה, ולא עובדים עליהם באופן ישיר. המשך להשקיע, המשך להתקדם, ונסה כמה שיותר לחיות את התורה ואת המצוות, את תחושות הקדושה תפתח והם יחדרו לתוכך וישפיעו עליך. אשמח לעזור עוד בכל מה שאוכל. בברכת הצלחה רבה ושנה טובה הרב יצחק גרינבלט.
שאלה: לקטוע שיחה שמזלזלת בגדולי ישראל: לרב, אני עובדת במקום בו יש קהל שאינו אמוני. לאחרונה הגיעה אלי אישה זקנה שאמרה שהיא למדה הרבה מקרא באוניברסיטה ולדעתה "שאול המלך היה מלך טוב ודוד.". כאשר שמעתי את השטות הזו חששתי כי אם אמחה בקול על דבריה היא תמשיך לדבר כך ועל כן סיימתי את השיחה ומיד בטלתי את דבריה מכל וכל בשפתיים ובלב. היא לא שמעה. ברור לי שתפיסתה השגויה נובעת מכך שלמדה באוניברסיטה וכו'. בכל זאת אני מוטרדת -האם הייתי צריכה להוכיח אותה מיד גם אם הדבר היה מביא להמשך הוצאת הדברים הרעים מפיה? מדובר על קשישה כמעט בת 90 שלא ברור עד כמה היא ממוקדת במחשבה. ושנה טובה
תשובה: כשאנו מדברים על דמויות בתנ"ך אנו מדברים על דמויות עילאיות ולא על 'גיבורי' ריאלטי. מצוות תוכחה היא רק אם יקבלו את דבריך, ואם לא עדיף לא לאומרם. מצווה שלא לומר דבר שאינו נשמע, ולכן פעלת נכון.
שאלה: קריאת ספר חול בשירותים: האם מותר לקרוא בשירותים ספר חול ובו מופיע שם "אלוקים" (עם אות הי ) כפי שיש בספרי חול רבים שתוך כדי העלילה מופיע שם זה? לכבוד הרב! השאלה נשאלה בהמשך לשאלה "קריאת ספר בשירותים"
תשובה: רק אם מחבר הספר אינו אדם מאמין והמילה אלהים חסרת משמעות ואינה מייצרת אסוסיאציות של אמונה - מותר.
שאלה: תאריך ברכת הלבנה: כיצד ניתן לדעת מהו היום בחודש לברכת הלבנה?
תשובה: ב"ה לך. שמחתי לקבל את מכתבך, ואשתדל להסביר את הדברים באופן הברור ביותר, ואם עדיין הדברים לא יהיו ברורים די הצורך, אל תהסס מלחזור ולשאול. ביהדות החודש הולך לפי הלבנה, מהזמן המוגדר מולד הלבנה ועד שהיא מגיעה לסיום החודש להיות שוב קטנה מאוד, ומתחיל מולד חדש. הלבנה נמשלה לנו למלכות ישראל, ולעם ישראל בכלל, שיש לו זמנים של ירידה וזמנים של עליה, זמנים שהוא מצומצם וזמנים שהעם מאיר, ואנו מתפללים לה' שנזכה להגיע לזמן שעם ישראל יאיר באור גדול של קדושה, וממש יאיר את כל העולם באור של טוב ושל צדקה. לברכת הלבנה יש זמן מוגדר לפי ההלכה, והוא הזמן שבו הלבנה נמצאת בתהליך של התמלאות, עד הזמן שהיא נמצאת בשיאה, שהירח מלא. לכן את הזמן הזה אנו מגדירים מהמולד, שהוא מפורסם בלוחות שונים, כגון תוכל למצוא באתר ישיבה, ומזמן זה עד ט"ו בחודש, פחות או יותר אפשר לברך ברכת הלבנה. באופן מדוייק, אפשר שבועיים מהמולד. כמובן שאת הדברים האלו אפשר ללמוד בהרחבה גדולה, ולהסביר אותם היטב, ואני בחרתי לקצר, ואם תרצה אפנה אותך למקורות שבהם תוכל ללמוד את הדברים בהרחבה ובבהירות. הרב יצחק גרינבלט.
שאלה: חימום אוכל לא כשר במיקרוגל לחברים: במקום העבודה שלי, החברים מביאים אוכל בקופסאות מהבית, ומחממים אותו במיקרוגל. בדרך כלל, אחד החברים מחמם לכולם. האם אני יכול לחמם אוכל של חברים שאינם שומרים כשרות, במיקרוגל שאינו מוכשר?
תשובה: ב"ה שלו-ם וברכה היות וכל אחד אוכל את האוכל שלו לכן במקרה זה לא קיים הלאו:"לפני עור לא תתן מכשול". ספק אם קיים האיסור מרבנן של מסייע לדבר עבירה, ויתכן שאם לא תחמם תגרום להקפדה עליך ולהרחקה של שאר החברים ממך. לכן יש לשקול את הדבר שאם קיימים החששות הנ"ל - אפשר להקל, ולא- טוב להימנע. בברכת כתיבה וחתימה טובה הרב חגי בר גיורא
שאלה: תשובה על גניבה- המשך: על התשובה! מה קורה אם הגנב לא זוכר באיזה סכום הוא גנב? האם מותר לו להעריך כמה השווי בערך, לתת ולבקש מהבעלים מחילה על השאר? השאלה נשאלה בהמשך לשאלה "חזרה בתשובה על גניבה"
תשובה: צריך לשלם רק את מה שיודע שחייב, כמבואר בשו"ע (חו"מ סי' עה סע' י) שהאומר איני יודע אם גזלתיך פטור אף לצאת ידי שמים, ולכן כך הדין לגבי הסכום שאינו יודע אם גנב. כמובן טוב לבקש מהמוכר שימחל על השאר על הצד שהסכום היה גבוה יותר.